چوہدری جعفر اقبال گجر

چوہدری جعفر اقبال گجر ہِک پاکستانی سیاستدان ہِن اوں نے 1988ء توں 1993ء تئیں پنجاب دی صوبائی اسمبلی دے رکن تیں 1993ء توں 1999ء تئیں پاکستان دی قومی اسمبلی دے رکن دی حیثیت نال خِدمت انجام ݙِتی۔ اُوں نے 1997ء توں 2001ء تئیں قومی اسمبلی دے ڈپٹی اسپیکر تیں 2013ء توں 2015ء تئیں سینیٹ آف پاکستان دے رکن دے طور تے وی خِدمات سرانجام ݙِتیاں۔ پنجاب اسمبلی دے رکن دی حیثیت نال اپݨے دور وِچ، اُوں نے صوبائی پنجاب کابینہ وِچ پہلے وزیرِ اعلیٰ دے مشیر تیں بعد وِچ پنجاب دے وزیرِ صحت دے طور تے خِدمت کیتی۔

خاندان
اُنہاں دی شادی بیگم عشرت اشرف نال تھئی تیں اوندی دی ہِک دھی زیب جعفر تیں ہِک پُتر چوہدری محمد عمر جعفر ہِن۔ انہیں دے ساتھی سیاستدان شفقت محمود تیں ذکاء اشرف انہیں دے کزن ہِن۔

سیاسی کیریئر
اوہ 1988ء دے پاکستانی عام انتخابات وِچ حلقہ پی پی 237 (رحیم یار خان-VI) توں اسلامی جمہوری اتحاد دے اُمیدوار دے طور تے پنجاب دی صوبائی اسمبلی کیتے چُݨے ڳئے۔ انہاں نے 37,849 ووٹ حاصل کیتے تیں پاکستان پیپلز پارٹی دے اُمیدوار عرفان عبداللہ کوں ہَرایا۔پنجاب اسمبلی دے رکن دی حیثیت نال اپݨے دور وِچ، انہاں نے صوبائی پنجاب کابینہ وِچ وزیرِ اعلیٰ پنجاب، نواز شریف دے مشیر دی حیثیت نال خِدمات انجام ݙِتیاں۔اوہ 1990ء دے پاکستانی عام انتخابات وِچ حلقہ پی پی-237 (رحیم یار خان-VI) توں اسلامی جمہوری اتحاد دے اُمیدوار دے طور تے پنجاب دی صوبائی اسمبلی کیتے وَل چُݨے ڳئے۔ انہاں نے 48,651 ووٹ حاصل کیتے تیں پاکستان ڈیموکریٹک الائنس دے اُمیدوار محمد اسلم خان نارو کوں ہَرایا۔پنجاب اسمبلی دے ارکان دی حیثیت نال اپݨے دور وِچ انہاں نے صوبائی پنجاب کابینہ وِچ بطور صوبائی وزیرِ صحت پنجاب خِدمات انجام ݙِتیاں۔اوہ 1993ء دے پاکستانی عام انتخابات وِچ حلقہ این اے 149 (رحیم یار خان-III) توں پاکستان مسلم لیگ (ن) دے اُمیدوار دے طور تے پاکستان دی قومی اسمبلی کیتے چُݨے ڳئے۔ اُنہاں نے 79,720 ووٹ حاصل کیتے اَتے پیپلز پارٹی دے اُمیدوار ظفر اقبال وڑائچ کوں ہَرایا۔اوہ 1997ء دے پاکستانی عام انتخابات وِچ حلقہ NA-149 (رحیم یار خان-III) توں مسلم لیگ (ن) دے اُمیدوار دے طور تے وَل قومی اسمبلی کیتے چُݨے ڳئے۔ انہاں نے 76,201 ووٹ حاصل کیتے تیں پیپلز پارٹی دے اُمیدوار ظفر اقبال وڑائچ کوں ہَرایا۔اُنہاں نے فروری 1997ء توں اگست 2001ء تئیں قومی اسمبلی دے ڈپٹی سپیکر دے طور تے خِدمات انجام ݙِتیاں۔اوہ جنوری 2013ء وِچ سینیٹ آف پاکستان کیتے چُݨے ڳئے۔ جِتھاں اُنہاں نے مارچ 2015ء وِچ ریٹائرمنٹ تئیں خِدمات انجام ݙِتیاں۔